Moriarti Produkzioak

Moriarti produkzioak Euskal Herriko ekoiztetxe bat da, 2001ean sortua. Film laburrak, dokumentalak eta film luzeak ekoitzi ditu batez ere. Ekoiztetxearen egoitza Pasaian dago.

Azken urteetan arrakasta handiko film batzuk estreinatu ditu, besteak beste, Loreak, Handia, La trinchera infinita, Marco eta Maspalomas, izatez hirostakurak lehiatu baitziren Donostiako Zinemaldiko Sail Ofizialean eta han-hemenka sari eta nominazio ugari jaso baitzituzten.

 Historia 
Moriartiri bi hasiera eman ahal zaizkio; alde batetik talde moduan eta bestalde, produkzio etxe bezala.

Talde moduan 2000. urtean jaio zen, Aitor Arregi, Xabier Berzosa, Jon Garaño, Jorge Gil eta Jose Mari Goenagak Sarobe Arte Eszenikoen Guneko zinema eskolan ikasketak bukatu ostean. Donostiako Larrotxene kultur etxearen laguntzarekin, hainbat film labur amateur egiten hasi ziren orduan.

Urtebete beranduago, 2001. urtean, Moriarti Produkzioak produkzio etxea sortu zuten Aitor Arregi, Asier Acha, Xabier Berzosa, Jon Garaño eta Jose Mari Goenagak. Etapa honetako beraien lehen film laburra Tercero B film arrakastatsua izan zen.

Hasierako urteetan, Euskal Herriko beste produktora batzuei edukiak, gidoiak edota telebista programa ezberdinetarako ideiak eskaini zizkieten. Irusoin, Orio, Baleuko, Morgan Creativos edo Euskalcom produkzio etxeentzat, besteak beste, egin zuten lan. Irusoinekin duten erlazioa haratago doa, euren film luze gehienak elkarrekin ekoiztu dituztelako.

Hainbat film labur, dokumental eta film luze egin dituzte. Moriartiren film esanguratsu batzuk aipatzearren, Arregik eta Goenagak  zuzendu zuten Lucio (2007); Garañok eta Goenagak zuzendutako  80 egunean (2010) eta Loreak (2014); Arregik eta Garañoren Handia (2017) eta Arregi, Garaño eta Goenagaren La trinchera infinita (2019). Moriartiren filmeek nazioarteko zinemaldi ugarietan parte hartu izan dute eta 450 sari baino gehiago lortu dituzte.

Lan egiteko moduaren inguruan aipatzeko da produkzio-etxeetan ez-ohikoa den eredu kolaboratiboa hartu dutela beren gain, eta hala, filmak kide guztien artean egin ohi dituzte. Filma batetik bestera taldekide bakoitzaren rolak txandakatuz, zuzendari, gidoigile edo ekoizle gisa.

 Ekoizpen nabarmenenak 

 Lucio 

Lucio Urtubia nafarrak anarkismoari eskaini dio bizitza osoa. Che Guevararekin egin du lan, 3.000 milioi pezetako iruzurra egin dio Citibanki, bahiketa entzutetsuetan hartu du parte... eta hori guztia igeltsero lanetik egun bakar batean ere huts egin gabe.

Donostiako Zinemaldiko Zabaltegi sailean estreinatu zen 2007. urtean. Hainbat sari jaso zituen eta 2008. urteko Goya sarietan dokumental onenaren saria jasotzeko hautagai izan zen.

 80 egunean 

Axun, 70 urteko emakumea, alabaren senar ohia zaintzera joango da ospitalera. Bere ezusterako, ondoko gaixoa zaintzen duen emakumea Maite da, nerabezaroko lagun mina, 50 urte luzetan ikusi ez duena. Gaztetan zuten kimika oraindik bizirik dagoela sumatuko dute berehala. Axolagabe gozatu eta dibertitzen dira elkarrekin, Axun, Maite lesbiana dela jabetzen den arte. Bere sentimenduak dudan jarriko ditu Axunek: zer jarraitu, burua edo bihotza?

Donostiako Giza Eskubideen Zinemaldian estreinatu zen. Nazioarteko estreinaldia berriz, Karlovy Varyko zinemaldian izan zen eta ordutik munduan zehar ehundik gora zinema-jaialditan hartu du parte eta hogeita hamar sari jaso ditu.

 Loreak 

Aneren bizimodua goitik behera aldatuko da, astero-astero, etxean lore-sorta bat jasotzen hasten denean. Beti ordu berean. Beti modu anonimoan. Lore misteriotsu batzuek aldatu egingo dituzte Lourdesen eta Tereren bizimoduak ere. Ezezagun batek lore-sorta bat utziko du astero, eurentzat hain garrantzitsua izandako norbaiten oroimenean.

Hiru emakumeren istorioa da hau; lore-sorta xume batzuek goitik behera aldatuko dituzten hiru bizimodu. Lore horiek ahaztutzat zituzten sentimenduak azaleratuko dituzte… Baina, azken batean, loreak baino ez dira.

Donostiako Nazioarteko Zinemaldia estreinatuko zen, sail ofizialean lehiaketan. Goya sarietarako izendatua eta Oscar sarietarako aurre-hautagaia ere izan zen. Nazioarteko hainbat jaialdietan lehiatu zen eta 25 sari jaso zituen.

 Handia 

Lehen Karlistaldian borrokatu ostean, Martin Gipuzkoako bere etxera itzuliko da, eta han, harrituta, bere anaia gazte Joakin ohikoa baino askoz ere handiagoa dela aurkituko du. Mundu osoak Lurreko gizon handiena ikusteko ordaindu nahi izango duelakoan, bi anaiek bidaia luze bati ekingo diote, Europan zehar. Bidean, anbizioak, diruak eta ospeak betirako aldatuko dute familiaren patua. Benetako gertakarietan oinarritutako istorio bat.

Handia euskaraz eginiko filmik garestiena eta ikusiena da. 10 Goya sari irabazi zituen eta Donstiako zinemaldian Euskal zinemaren Irizar saria eta epaimahairen sari berezia jaso zituen.

 La Trinchera Infinita 

Higinio eta Rosa ezkonberriak dira Gerra Zibilak eztanda egiten duenean. Gizona arrisku larrian dago eta emazteak lagunduta, Higiniok etxean zulo bat egin eta denbora batez bertan ezkutatzea erabakiko du. Errepresaliak jasotzeko beldurrak eta elkarrenganako maitasunak 30 urtetik gora iraungo duen itxialdira kondenatuko dute bikotea.

Donostiako Nazioarteko Zinemaldian zuzendari onenaren Zilarrezko Maskorra, gidoi onenaren saria, Euskal zinemaren Irizar saria, Nazioarteko kritikaren FIPRESCI saria eta Feroz sariak irabazi zituen, beste sari batzuen artean. Espainiako produktoreek ematen duten Forque saria jaso zuen eta baita bi Goya ere.

 Filmografia 

 Film luzeak 
 Maspalomas (2025)
 Marco (2024)
 La trinchera infinita (2019)
 Handia (2017)
 Loreak (2014)
 80 egunean (2010)

 Film laburrak 
Ekoiztetxeak lan handia egin du film laburren esparruan eta lan sorta handia du bere katalogoan
 Sintonia
 Renovable
 Zarautzen erosi zuen
 Lagun mina
 Urrezko eraztuna
 On the line
 Miramar street
 Tercero B

 Dokumentalak 
 Lucio
 El metodo Julio
 Asamara
 La casa del Nazareno
 Perurena
 The Dragon House
 Buthango sekretua
 Sahara Marathon

 Sariak 

 80 egunean 

 EHGAM Sariak 2010 - “Urrezko hirukia”
 Donostiako Zinemaldia VI San Sebastian - Film Commission saria
 Donostiako Zinemaldia “Sebastiane 2010” saria
 Hamburg Queer Film Festival (Alemania) - Globala saria (Publikoaren saria)
 XI Festival Opera prima de Tudela - "Príncipe de Viana" saria zuzendaritza onenari
 Festival Internacional D'Arras (Frantzia) - Epaimahiaren aipamen berezia
 Festival Internacional D'Arras (Frantzia) - Publikoaren saria
 Nantesko zinema jaialdia. Borau Fundazioa Saria - Opera prima
 Mezipatrako Queer Film Festival. Epaimahaiaren saria film onenari
 Amsterdameko LGTB Zinemaldia. Publikoaren saria, "emakumeak" kategorian
 Amsterdameko LGTB Zinemaldia. Epaimahaiaren saria "Senior" kategorian

Filma hainbat jaialditan programatu da, ez bakarrik LGBT gaiaren inguruan, eta hogeita hamar sari baino gehiago jaso ditu:

 Loreak 
SariakKategoriaIzendapenaEmaitza62. Donostiako ZinemaldiaUrrezko Maskorra pelikula onenariSIGNIS Saria, Aipamen Bereziahttps://web.archive.org/web/20150111233725/http://www.signishispania.es/signis-premia-a-a-second-chance-de-la-directora-susanne-bier/2015 Palm Springs Nazioarteko Zinemaldiahttps://web.archive.org/web/20150111233245/http://www.psfilmfest.org/news/detail.aspx?NID=407&year=2015Cine Latino SariaII Feroz Sariakhttps://archive.today/20141217124045/http://feroz.es/nominados-a-los-premios-feroz-2015/ 2015 Feroz Sarien proposamenakDramarik onenaZuzendari onenaJon Garaño eta Jose Mari GoenagaGidoirik onenaJon Garaño, Aitor Arregi eta Jose Mari GoenagaAktore-zerrendako aktore onenaItziar AizpuruJatorrizko Musika onenaPascal GaigneAfitxa onena29. Goya SariakPelikula onenaJatorrizko Musika onenaPascal Gaigne
 Latin Beat Japan- Aktoresei saria
 Premios CEC- Bigarren mailako aktore onena (Itziar Aizpuru).
 Premio Sant Jordi - Film onena
 Bartzelonako Zinemaldia - Film onena
 Bartzelonako Zinemaldia - Euskarazko film onena
 Premios Alfa y Omega - Bigarren mailako aktore onena (Itziar Aizpuru)
 Spirit of Fire Film Fest in Siberia - Film onena
 XIX Premio Familia de CinemaNet - Film onena
 Gasteizko 31. Euskal Zinearen Astea - Film onena
 BRAM! Mostra de Cinema 2015 - Epaimahai gaztearen saria
 Premios de la Crítica Musical Cinematográfica Española - Musika konposatzaile onena: Pascal Gaigne
 Premios San Pancracio del Festival de Cáceres - Zuzendaritza onena (Garaño & Goenaga)
 Bergamo Film Meeting - Hirugarren Saria
 Premios Proyecta 2015 - Poster onena (Iker Ayestaran)
 Cine Ceará Fortaleza (Brasil) - Aktoresa onena (Itziar Ituño)
 I Premio EZAE - Euskal Zine Aretoen saria
 Festival Cinespaña Toulouse - Aktoresa onena (Itziar Ituño)
 Festival Cinespaña Toulouse - Musika onena (Pascal Gaigne)
 Cinehorizontes Marsella - Aktoresa onena (Nagore Aranburu)
 Premios Onda Cero Gipuzkoa - Loreak filmari
 Premios Protagonistas Gipuzkoa - Loreak filmará
 Argia Sariak - Merezimenduzko saria

 Handia 

 Donostiako zinemaldia 

 Epaimahaiaren sari berezia jaso zuen.
 Euskal Film onenari Irizar Saria.

 Goya sariak 
2017ko abenduaren 13an 32. Goya Sarien izendapenak jakinarazi zituzten eta Handia izendapen gehien lortu zituen filma izan zen., Hona hemen 2018ko otsailaren 3ko galan lortutako emaitzak.
SariaIzendapenaEmaitzaFilm onenaren Goya Saria Zuzendari onenaren Goya SariaAitor Arregi
Jon Garaño Gizonezko aktore berri onenaEneko Sagardoy Gidoi original onenaren Goya SariaJon Garaño
Jose Maria Goenaga
Aitor Arregi Produkzio zuzendaritza onenaren Goya SariaAnder Sistiaga Muntaketa onenaren Goya SariaLaurent Dufreche
Raúl López Jatorrizko musika onenaren Goya SariaPascal Gaigne Argazki zuzendari onenaren Goya SariaJavier Agirre Erauso Zuzendari artistiko onenaren Goya SariaMikel Serrano Jantzi diseinu onenaren Goya SariaSaioa Lara Makillaje onenaren Goya SariaAinhoa Eskisabel
Olga Cruz
Gorka Agirre Soinu onenaren Goya SariaIñaki Díez
Xanti Salvador Efektu berezi onenen Goya SariaJon Serrano
David Heras 
Sari kopuru horrekin, Goyen historian sari gehien jaso zituen hirugarren filma bihurtu zen, Mar adentro eta ¡Ay, Carmela!ren atzetik.

 Feroz Saria 
SariaIzendapenaEmaitzaKartel onenaIñaki VilluendasMusika onenaPascal GaigneFilm onenaZuzendaritza onenaAitor Arregi  eta Jon Garaño

 Beste batzuk 

 Festivalers Zinemaldia - Zuzendari onenak eta Film onena.
 27th Noir in Festival di Como e Milano - Film onena
 Días de Cine - TVE - "Somos Cine" Saria
 Premios Medallas CEC - Aktore berri onena (Eneko Sagardoy)
 Premios Medallas CEC - Musika onena (Pascal Gaigne)
 Zinemaldia Cat de Barcelona - Film onena
 Festival de Punta del Este de Uruguay - Aktore onena (Eneko Sagardoy)
 Gasteizko 32. Euskal Zinearen Astea - Film onena
 Premios Union de Actores - Aktore berri onena (Eneko Sagardoy)

 La trinchera infinita 
UrteaNonKategoriaIzendapenaEmaitzaErref. 2019 Días de Cine sariak Film onenaMejor actrizBelén Cuesta Feroz sariak Film dramatiko onena Zuzendari onena Jon Garaño, Jose Mari Goenaga eta Aitor Arregi Emakume aktore onena Belén Cuesta Gizon aktore onena Antonio de la Torre Gidoi onena Luiso Berdejo eta Jose Mari Goenaga Jatorrizko musika onena Pascal Gaigne Film onena Zuzendari onena Jon Garaño, Jose Mari Goenaga eta Aitor Arregi Emakume aktore onena Belén Cuesta Gizon aktore onena Antonio de la Torre aktore errebelazio onena Vicente Vergara jatorrizko gidoi onena Luiso Berdejo eta Jose Mari Goenaga Ekoizpen-zuzendari onena Ander Sistiaga Muntaketa onena Laurent Dufreche eta Raúl López Jatorrizko musika onena Pascal Gaigne Argazki onena Javier Agirre Erauso Arte-zuzendari onena Pepe Domínguez Jantzi onenak Lourdes Fuentes eta Saioa Lara Makillaje eta ile apainketa onena Yolanda Piña, Félix Terrero eta Nacho Díaz Soinu onena Iñaki Díez, Alazne Ameztoy, Xanti Salvador eta Nacho Royo-Villanova Efektu berezi onenak Jon Serrano eta David Heras CEC dominak Film onena Zuzendari onena Jon Garaño, Jose Mari Goenaga eta Aitor Arregi Emakume aktore onena Belén Cuesta Gizon aktore onena Antonio de la Torre Gidoi onena Luiso Berdejo eta Jose Mari Goenaga Musika onena Pascal Gaigne Muntaketa onena  Laurent Dufreche eta Raúl López

 Marco 
+SariaUrteaKategoriaHartzaileakEmaitzaErref.Feroz sariak2025Gizonezko aktore protagonista onenaEduard FernandezTrailerrik onenaOmar Bermudez eta Carlos BerotCEC dominak2025Gizonezko aktore onenaEduard FernandezMuntaketa onenaMaialen Sarasua OlidenGoya sariak2025Zuzendaritza onenaAitor Arregi eta Jon GarañoGizonezko aktore protagonista onenaEduard FernandezJatorrizko gidoi onenaAitor Arregi, Jon Garaño, Jorge Gil Munarriz eta Jose Mari GoenagaMejor maquillaje y peluqueríaMarcoEfektu berezi onenak

 Maspalomas 

UrteaSariaKategoriaIzendapenaEmaitzaErref.2025Donostiako ZinemaldiaZilarrezko Mazkorra interpretazio protagonista onenariJosé Ramón Soroiz Sebastiane SariaUrrezko Mazkorra

 Erreferentziak 

 Kanpo estekak 
 Moriarti ekoiztetxearen webgune ofiziala

Kategoria:Euskal Herriko zinema produkzio-etxeak